|  |
| --- |
| **UKMERGĖS RAJONO SAVIVALDYBĖS** **TARYBA** |
|  |
| **SPRENDIMAS** |
| **DĖL PRITARIMO PROJEKTO „KULTŪRINIŲ PASLAUGŲ KŪRIMAS IR PLĖTOJIMAS UGDANT GYVENTOJŲ TRADICINES IR INOVATYVIAS KOMPETENCIJAS KAIMIŠKOSE UKMERGĖS RAJONO SAVIVALDYBĖS TERITORIJOSE“ ĮGYVENDINIMUI**2020 m. spalio d. Nr.Ukmergė |
|  |

Vadovaudamasi Lietuvos Respublikos vietos savivaldos įstatymo 6 straipsnio 13 punktu, Ukmergės rajono savivaldybės taryba n u s p r e n d ž i a:

1. Pritarti projekto „Kultūrinių paslaugų kūrimas ir plėtojimas ugdant gyventojų tradicines ir inovatyvias kompetencijas kaimiškose Ukmergės rajono savivaldybės teritorijose“ įgyvendinimui pagal 2014–2021 m. Europos ekonominės erdvės finansinio mechanizmo programos „Kultūra“ priemonę „Kultūros prieinamumo plėtojimas ir kultūrinio švietimo stiprinimas“.

2. Įgalioti Ukmergės rajono savivaldybės administracijos direktorių teikti paraišką paramai gauti ir pasirašyti su projekto įgyvendinimu susijusius dokumentus.

3. Pavesti Ukmergės rajono savivaldybės administracijai atlikti užsakovo funkcijas.

4. Gavus patvirtinimą dėl projekto „Kultūrinių paslaugų kūrimas ir plėtojimas ugdant gyventojų tradicines ir inovatyvias kompetencijas kaimiškose Ukmergės rajono savivaldybės teritorijose“ finansavimo, skirti iš savivaldybės biudžeto ne mažiau kaip 10 procentų visų tinkamų finansuoti projekto išlaidų projekto įgyvendinimui, padengti netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projekto finansavimas.

Savivaldybės meras

Projektą paruošė:

Investicijų ir užsienio ryšių skyriaus vedėja Rima Boškevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

**AIŠKINAMASIS RAŠTAS**

**SPRENDIMO PROJEKTUI**

**„KULTŪRINIŲ PASLAUGŲ KŪRIMAS IR PLĖTOJIMAS UGDANT GYVENTOJŲ TRADICINES IR INOVATYVIAS KOMPETENCIJAS KAIMIŠKOSE UKMERGĖS RAJONO SAVIVALDYBĖS TERITORIJOSE“ ĮGYVENDINIMUI“**

2020 m. spalio 19 d.

Ukmergė

**1. Sprendimo projekto rengimo pagrindas.**

Lietuvos Respublikos vietos savivaldos įstatymo 6 straipsnio 13 punkte numatyta, kad gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra) yra savarankiškosios savivaldybių funkcijos.

Ukmergės rajono savivaldybės administracija teikia paraišką paramai gauti pagal 2014–2021 m. Europos ekonominės erdvės finansinio mechanizmo Programos „Kultūra“ priemonę „Kultūros prieinamumo plėtojimas ir kultūrinio švietimo stiprinimas“ Nr. LT04-1-KM-K01 teikti paraiškas.

**2. Sprendimo projekto tikslas ir esmė:**

Projekto tikslas: sustiprinti kultūrinį Ukmergės krašto identitetą, unikaliuose Smetoninių, Antaninių drakono valčių bei karo istorijos klubų festivaliuose įprasminant dalyvių vaidmenį kuriant Lietuvos istorijos naratyvą bei sudarant sąlygas visoms bendruomenės grupėms pažinti, suprasti, patirti ir patiems kurti regiono tradicijas ir istoriją; aktyviai, sveikai ir prasmingai ilsėtis.

Projekto uždavinys: Sukurti naujas kultūrines paslaugas ir plėtoti tradicinius renginius ugdant inovatyvias kompetencijas kaimiškose Ukmergės rajono savivaldybės teritorijose

Projekto tikslinė grupė: vaikai, jaunimas, Siesikų pilies ir A. Smetonos dvaro lankytojai, vietinės ir užsienio bendruomenės.

Pareiškėjas: Ukmergės rajono savivaldybės administracija

Projekto partneriai:

▪ Ukmergės kraštotyros muziejus.

▪ Rogalando (Norvegija) lietuvių Bendrija (kultūros, socialinė sritis).

▪ Ukmergės rajono savivaldybės Vlado Šlaito viešoji biblioteka (kultūros sritis).

▪ Ukmergės rajono Antano Smetonos gimnazija (švietimo sritis).

▪ Ukmergės rajono Užugirio, Siesikų krašto bendruomenės.

Numatoma projekto vertė: 200.000,00 Eur.

Nuosavas indėlis: ne mažiau 10 proc.

Planuojama projekto trukmė: 24 mėnesiai.

Projekto veiklos:

▪ Sukurta ir parengta inovatyvi animacinė instaliacija įtraukianti jaunus žmones dalyvauti pasaulio pažinime per metų laikų atkūrimą Siesikų pilies freskose;

▪ Smetoninių renginio organizavimas;

▪ Antaninių festivalio organizavimas;

▪ Vikingų laivų festivalio organizavimas;

▪ Karo istorijos klubų festivalio organizavimas;

Projekto rezultatai:

• Sukurta instaliacija "Siesikų pilies XVII a tapybos atkūrimas virtualios realybės priemonėmis".

•Organizuoti 4 festivaliai.

Projekto rezultatai:

▪ suteikta koordinuotai teikiamų paslaugų ne mažiau 40 vaikų;

▪ suteikta koordinuotai teikiamų paslaugų ne mažiau 60 tėvų;

▪ apmokyta ne mažiau 30 pedagogų;

▪ apmokyta ne mažiau 25 socialiniai darbuotojai.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra.

**4. Sprendimui įgyvendinti reikalingos lėšos ir galimi finansavimo šaltiniai:**

Finansuojamo projekto subsidijos dalis sudaro iki 90 proc. visų tinkamų finansuoti projekto išlaidų, pareiškėjas privalo prisidėti ne mažiau kaip 10 proc. visų tinkamų finansuoti projekto išlaidų. Bendra planuojamo projekto vertė – 200.000,00 Eur, iš jų 180.000,00 Eur Europos ekonominės erdvės finansinio mechanizmo programos lėšos, 20.000,00 Eur savivaldybės biudžeto lėšos.

**5. Priėmus sprendimą laukiami rezultatai, galimos pasekmės:**

Bus sudarytos sąlygos gyventojų bendrosios kultūros ugdymui.

 **6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** nereikalingi.

 **7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** neatliekamas.

 **8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nereikalingas.

 **9. Sekretoriatas priimtą sprendimą pateikia:** Kultūros ir turizmo skyriui, Strateginio planavimo ir biudžeto skyriui, Investicijų ir užsienio ryšių skyriui, Ukmergės kraštotyros muziejui.

 **10. Aiškinamojo rašto priedai:** nėra.

Investicijų ir užsienio ryšių skyriaus vedėja Rima Boškevičienė